19. aprill

19. aprill on Gregoriuse kalendri 109. (liigaastal 110.) päev. Juliuse kalendri järgi 6. aprill (1901–2099). 1915 – Tallinnas algas kergejõustikuhooaeg; esimene võistlus oli murdmaajooks Nõmmelt Kadriorgu ja jooksu võitis Jüri Lossmann. 1921 – sõjaministri käskkirjaga kehtestati "Porilaste marsi" kasutamine riigivanema tervitusmarsina. 1931 – Tallinna Kalevi poksivõistlused: pärast Leopold Nielenderi ja Aleksander Reino matši tungisid mitu lauakohtunikku ja osa publikust kallale kohtunikule Nikolai Matsovile. 1938 – riigihoidja Konstantin Päts andis enne I Riigivolikogu ja I Riiginõukogu kokkutulekut dekreedina mitmed olulised seadused: "Linnaseadus", "Trükiseadus", "Koosolekute seadus", "Ühingute ja nende liitude seadus", "Maakonnaseadus", "Koha- ja kinnistusüksuste nimede korraldamise seadus". Viimati nimetatud seadus määras, et haldusüksused, külad ja alevikud peavad kandma eestipärast nime. 1975 – Heinrich Mark valiti Eesti Komitee esimeheks. 1977 – toimus Lääne-Virumaal Kadrina vallas Moel NSV Liidu õhujõudude lennuki AN-24 lennuõnnetus (Moe lennukatastroof), kui see maandumisel ohutusnõuete rikkumise ja Moe katlamaja korstnal ohutustulede puudumise tõttu põrkas kokku katlamaja korstnaga. Hukkusid kõik 21 lennukis olnud sõjaväelast. 1897 – USA-s toimus esimene Bostoni maraton. 1943 – algas Varssavi geto ülestõus 1943 – NSV Liidu Rahvakomissaride Nõukogu määrusega moodustati Vastuluure Peavalitsus SMERŠ. 1945 – Teine maailmasõda: USA väed hõivasid Leipzigi. 1965 – Gordon Moore avaldas ajakirjas Electronics Magazine hiljem Moore'i seadusena tuntuks saanud tähelepaneku, et transistoride arv mikrokiibil kasvab eksponentsiaalselt. 1990 – Nõukogude Liit alustas Leedu suhtes majandusblokaadi. 1995 – Ameerika Ühendriikides Oklahoma Citys leidis aset pommiplahvatus, milles hukkus 168 inimest. 2007 – Soome president Tarja Halonen nimetas ametisse peaminister Matti Vanhaneni uue valitsuse. See oli esimene valitsus maailmas, kus naisministrite arv (12) ületas meestest valitsusliikmete arvu (8).  Pikemalt artiklis Sündinud 19. aprillil 1892 – Georgi Adamovitš, vene luuletaja ja kriitik 1935 – Dudley Moore, inglise koomik ja muusik 1941 – Priit Aimla, humorist 1945 – Peep Sürje, eesti insener 1956 – Jaanus Johanson, eesti rahvusest Läti näitleja 1968 – Ashley Judd, ameerika näitleja 1972 – Rivaldo, brasiilia jalgpallur 1979 – Kate Hudson, USA näitleja 1980 – Alexis Thorpe, USA näitleja 1982 – Ivan Alõpov, vene murdmaasuusataja 1987 – Marija Šarapova, vene tennisist  Pikemalt artiklis Surnud 19. aprillil 1791 – Richard Price, Walesi moraali- ja poliitikafilosoof 1824 – George Byron, inglise luuletaja 1882 – Charles Darwin, inglise loodusuurija, evolutsiooniteooria looja 1906 – Pierre Curie, prantsuse füüsik 1949 – Ulrich Salchow, Rootsi iluuisutaja 1966 – Väinö Tanner, Soome poliitik 1967 – Konrad Adenauer, Saksa riigimees 1989 – Daphne du Maurier, inglise romaanikirjanik 1998 – Octavio Paz, Mehhiko diplomaat ja kirjanik, Nobeli kirjandusauhind 1990 2003 – Aleksander Suuman, eesti kirjanik ja maalikunstnik 2007 – Silvia Rannamaa, eesti kirjanik 2008 – Maila Rästas, eesti näitleja 2021 – Walter Mondale, Ameerika Ühendriikide poliitik 2021 – Anto Raukas, eesti geoloog 2024 – Daniel Dennett, Ameerika Ühendriikide filosoof ... ... ESBL veebis (vaadatud 29.12.2014) Sõjaministri päevakäsud : 1921 : 1. jaan. - 31. dets. : nr.1-753. Sõjaministeerium. Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Important events from this day in history : April 19th thepeoplehistory.com Holocaust Resistance: The Warsaw Ghetto Uprising (April 19 - May 19, 1943) Jewish Virtual Library Was war am 19. April 1945 chroniknet.de Edgar Savisaar. Peaminister : Eesti lähiajalugu 1990-1992. Tartu, 2004, lk. 954